Lappi

LAPIN NÄHTÄVYYDET JA KÄYNTIKOHTEET

Lappi houkuttaa näkemään ja kokemaan!  
  
Oletko kulttuurin ystävä? Vai kiinnostavatko sinua enemmän Lapin harvinaiset luonnonilmiöt? Huvittaisiko kierrellä lukuisissa kotiseutumuseoissa tutustumassa paikalliseen elämäntyyliin, tai todeta omin silmin, että joulupukki oikeasti asuu Suomen Lapissa?  
  
Kaikki tämä onnistuu. Tarjolla on satoja nähtävyyksiä ympäri Lappia.

# TOP-NÄHTÄVYYKSIÄ

# Näe metsä puilta – Tiedekeskus Pilkkeessä

Kiehtovatko pohjoiset metsät? Rovaniemellä Ounasjoen rannalla sijaitseva Pilke on sinun paikkasi!  
  
Tiedekeskuksen näyttely vie tutkimusmatkalle ajankohtaisiin metsäteemoihin ja Pilke Shop tarjoaa metsän tuotteita kaikille aisteille. Pilke Infosta saat tietoa kaikista Metsähallituksen palveluista - kalastusluvista retkeilyneuvontaan.

**Kulttuuritalo Korundi**  
Kulttuuritalo Korundin toiminnan muodostaa kaksi kansallisesti merkittävää ja kansainvälisesti kiinnostavaa taideorganisaatiota: Lapin kamariorkesteri ja Rovaniemen taidemuseo..

<https://www.korundi.fi/fi/Etusivu>

**Ametistikaivos**  
Arktisessa ametistikaivoksessa Luostolla 130 km päässä Rovaniemeltä voit tutustua ametistiin eri kulttuureissa liitettyihin tarinoihin ja uskomuksiin...

<https://www.amethystmine.fi/fi/>

**Arktikum**  
Arktikum tarjoaa kaikenikäisille mielenkiintoisen seikkailun pohjoisen luonnon ja kulttuurin pariin...

<https://www.arktikum.fi/>

**Ranuan eläinpuisto**  
Ranuan eläinpuisto on Joulupukin oma eläinpuisto. Siellä asustaa noin 60 lajia arktisen ja pohjoisen alueen villieläimiä pienimmästä suurimpaan..

<https://www.ranuazoo.com/>

**Sallan Poropuisto**  
Poropuiston päärakennuksessa Metsän Sali-näyttely, petoeläinvitriini sekä vaihtuvia taidenäyttelyitä...

<http://www.sallareindeerpark.fi/fi/>

**Siida**  
Siida on kohtaamispaikka ja näyttelykeskus kulttuuri- ja luontonäyttelyineen. Siida tarjoaa elämyksiä ja tietoa saamelaiskulttuurista ja Ylä-Lapin luonnosta...

<https://siida.fi/>

**Pentik-mäki**  
Pentik-mäki on tunnettu kulttuuri- ja ostosmatkailukohde Posiolla. Samalla se on maailman pohjoisin keramiikkatehdas myymälöineen...

<https://www.pentik.com/fi/meista/kulttuurikeskus-pentik-maki>

**Kultamuseo**  
Lähellä Saariselän tunturikeskusta sijaitsee ainutlaatuinen nähtävyys, maailman ainoa kansainvälinen KULTAMUSEO..

<http://www.tankavaara.fi/fi/>

**Kemin Lumilinna**  
Kemin LumiLinna on lumirakentamisen jokavuotinen taidonnäyte, sekä aito todiste kemiläisestä hulluudesta ja innovaatiosta...

<https://visitkemi.fi/kohde/lumilinna-camping-kemin-matkailu/>

**Joulupukin Pajakylä**  
Ylitä maaginen Napapiiri, pistäydy ravintoloissa ja matkamuistomyymälöissä ja heittäydy ohjelmapalveluyritysten tarjoamiin seikkailuihin...

<https://santaclausvillage.info/fi/>

**Lainion Lumikylä**  
Lainion lumikylässä voi yöpyä lumihotellissa, nauttia illallisen hirsi- tai jääravintolassa sekä rentoutua hiljaisuuden keskellä...

<https://www.laplandhotels.com/FI/lapin-hotellit/yllas/lapland-hotels-snowvillage.html>

### KÄYNTIKOHTEET ENONTEKIÖLLÄ

##### Skierri**(Tunturi-Lapin luontokeskus)**

Tunturi-Lapin luontokeskus Skierri on Enontekiön Hetassa sijaitseva monipuolinen käyntikohde ja Metsähallituksen palvelupiste. Näyttelyvierailun lisäksi luontokeskuksessa saa neuvoja retkelle ja sieltä voi hankkia ennen maastoon lähtöä tarvittavat luvat  
  
(avoinna ympäri vuoden)  
puh. 0205 64 7950  
fax 0205 64 7951  
e-mail: tunturi-lappi@metsa.fi  
**Lisätietoa**: [www.luontoon.fi/Skierri](http://www.luontoon.fi/palvelupisteet/luontokeskukset/tunturilappi/Sivut/Default.aspx)  
  
Saana ja Halti

Kilpisjärven itäpuolella kohoaa Saana(1029), lappalaisten pyhä tunturi. Halti on Suomen korkein tunturi (1328 m) ja sinne on matkaa Kilpisjärveltä noin 60 km.  
  
**Saana**  
Saana on lappalaisten pyhä tunturi, joka sijaitsee Kilpisjärven itäpuolella. Saanalla on korkeutta 1029 metriä ja sen länsilaita rauhoitettiin 1988, koska tunturin lakiosa on karu ja ylärinteitä koristavat monet harvinaiset perhoslajit, jotka viihtyvät karussa maisemassa kalkinsuosijakasvien ansiosta.  
  
**Halti**  
Halti on Suomen korkein tunturi, jolla on korkeutta mahtavat 1328 m. Sen voi saavuttaa patikoimalla tai hiihtämällä Kilpisjärveltä merkittyä reittiä pitkin. Moottorikelkalla pääset Haltille paikallisen oppaan kanssa ja kesällä voit kulkea Kilpisjärveltä Haltille merkittyä Kalottireittiä pitkin.  
**Lisätietoa:** [matkailu.enontekio.fi](http://matkailu.enontekio.fi/TosiLappi/Suomeksi/Nahtavyyksia_ja_kayntikohteita/Saana_ja_Halti.iw3)

##### Pallas-Yllästunturin kansallispuisto

Pallas-Yllästunturin kansallispuisto on kuvauksellisen kaunis. Kaikkiin ilmansuuntiin näkyvän Pallas-Ounas -tunturiketjun maastot ovat kuin luodut retkeilyyn, hiihtoon ja luonnossa rentoutumiseen.  
**Lisätietoa:** [Luontoon.fi](http://www.luontoon.fi/retkikohteet/kansallispuistot/pallasyllastunturi/Sivut/Default.aspx)

##### Palsasuokummut

Iitossa, Valtatie 21:n varressa, 56 km Karesuvannosta pohjoiseen on ikijäässä olevia, useiden metrien korkuisia palsoja. Niitä voi käydä ihastelemassa v. 2002 avattua, pitkospuilla varustettua luontopolkua pitkin.  
  
Luontopolun varrella on tauluja, jotka antavat lisätietoa palsasuosta.  Palsat ovat harvinaisia, erikoislaatuisia pohjoisimpien kumpusoiden turvemättäitä, joiden korkeus saattaa olla jopa seitsemän metriä ja leveys kaksikymmentä metriä.  Palsojen alla ei routa sula koskaan ja jäätymisilmiöt ovat osatekijöinä niiden syntyyn.  Palsat ovat rauhoitettuja!  
  
Jyppyrän näköalapaikka

Jyppyrävaara on ikivanha palvospaikka Enontekiön Hetassa. Laelta on lähes henkeäsalpaavat näkymät Ounastunturiin ja Ounasjärvelle. Jyppyrälle pääset parhaiten Tunturi-Lapin luontokeskuksesta hyvin merkittyä polkua pitkin.  
**Lisätietoa:** [matkailu.enontekio.fi](http://matkailu.enontekio.fi/TosiLappi/Suomeksi/Nahtavyyksia_ja_kayntikohteita/Palsasuokummut.iw3)

##### Kotiseutumuseo

5000-7000 vuotta sitten kotiseutumuseon paikalla on ollut mesoliittisen kivikauden aikaista asutusta. Sodan jälkeen paikalla on ollut rajavartiosto. Museoalueen nykyiset rakennukset on pystytetty vuosina 1987-1991.

### KÄYNTIKOHTEET LEVILLÄ

##### **LEVI PARKS**

Levin sydämessä on monta mukavaa paikkaa ulkoilun ystäville. Sauvakävelijän reitit sijaitsevat näppärästi Sauvakävelypuistosta ja sauvoessa voi vaikka vierailla Poro Parkissa. Seikkailupuisto haastaa kaikenikäiset ottamaan mittaa itsestään, ja Bike Parkista löytyy vauhtia pyörän selässä viihtyville.  
  
Gondolialueella on mukavaa tekemistä lapsiperheille. Zero Pointin kesään taas kuuluu hurjan hauska kesäkelkkarata! [Levi](http://www.levi.fi/)

 Eläinten ystäville nähtävää löytyy Levin Huskypuistosta ja Lapinkylän Poro- ja Kotieläinpuistosta.

**GOLFFAA UPEISSA TUNTURIMAISEMISSA**

Levin 18-väyläinen golfkenttä sijaitsee upeissa luonnon muovaamissa tunturimaisemissa, kimaltelevan järven rannalla. Lapin yötön yö tuo pelipäivälle pituutta - Levillä golfaa reilusti kauemmin! Golfkentän suunnittelussa on lähdetty tavallisen klubipelaajan tarpeista ja toiveista. Vaihtelevalle ja laajalle kentälle tuo lisähaastetta ja näyttävyyttä sen sisälle sijoittuva Taalojärvi. [Levi Golf](http://www.levigolf.fi/)

##### **LEVI SUMMIT**

**– Kongressi- ja näyttelykeskus Koutalaella**

Huikeat maisemat ja luonnon elinvoima ovat aina inspiroineet ihmistä. Levi Summitin näyttelyiden ilme tulee lappilaisuudesta ja niistä elementeistä, jotka ovat mahdollistaneet menestymisen karussa, mutta elämyksellisesti anteliaassa ympäristössä.  
[www.levisummit.fi](http://www.levisummit.fi/)

### KÄYNTIKOHTEET MERI-LAPISSA

##### Kemin lumilinna

Kemin LumiLinna on lumirakentamisen jokavuotinen taidonnäyte, sekä aito todiste kemiläisestä hulluudesta ja innovaatiosta – matkailukohde, joka rakennetaan joka vuosi erilaiseksi. Kauden aikana linnassa järjestetään korkeatasoista ohjelmaa. Palveluksessasi: Lumiravintola, Lumihotelli ja Lumikappeli. Lapsille LumiLinnassa on vielä paljon enemmän.

##### Jäänmurtaja

Tunne Jäänmurtaja Sammon voima, kun se puskee jään läpi tiensä. Halutessasi voit myös pulahtaa hyiseen mereen asianmukaisessa varustuksessa. Tämä mieleenpainuva elämys on pakko kokea. Kesäisin alus toimii kahvila-ravintolana.

##### Kemin jalokivigalleria

Jalokivigalleria sisältää yli 3000 jalokiveä, on suurin Euroopassa. Näyttelyyn kuuluu myös aito Suomen kuninkaan kruunu ja kopiot Euroopan kuuluisimmista kruunun jalokivistä.

##### Aineen taidemuseo

Aineen taidemuseolla voi tutustua Aineen Kuvataidesäätiön kokoelmaan, joka sisältää suomalaista taidetta 1800-luvun alusta nykypäiviin. Peruskokoelman lisäksi taidemuseo järjestää koti- ja ulkomaisia vaihtuvia näyttelyitä ja käyttöön on mahdollista varata 110-paikkainen auditorio. Taidemuseon viihtyisästä kahviosta avautuu näköala Kaupunginlahdelle ja rajan yli Ruotsin puolelle. 110-paikkainen auditorio.

##### Jaur Showroom

Syksyllä 2008 avattu Jaur-showroom on torniolaisen Eero Hyrkkään tuotannosta koottu näyttely ja myymälä. Kaupungissa toimii maailman pohjoisin terästehdas, jonka parhaista teräslaaduista Hyrkäs luo ennennäkemättömiä muotoja ja häikäisevän kauniita pintoja.

##### Postelli Paula Salminen

Posliininmaalauspaja Postelli sijaitsee meren rannalla n. 10 km päässä Torniosta. Siellä asiakas voi tutustua posliininmaalaukseen ja Paula Salmisen töihin, joiden innoittajana ovat ainutkertainen pohjoisen luonto sekä posliininmaalauksen vuosituhantiset perinteet.  Postellin tuotteisiin kuuluvat valmiiden taide- ja käsityöesineiden lisäksi silkki- ja lasimaalaukset sekä posliininmaalaustarvikkeet. Etukäteen ajan varaamalla on asiakkaalla myös mahdollisuus maalata itse posliiniesineitä. Niemeläntie 2, Kyläjoki, Tornio.  
Puh. +358 (0)400 599 682.

##### Tornion kirkko

Maamme upeimpia vielä käytössä olevia puukirkkoja. Matti Härmän suunnittelema kirkko valmistui vuonna 1686 Ruotsin kuningatar Hedvig Eleonoran nimikkopyhätöksi. Kirkon torni oli ranskalaisen astemittauksen aloituspiste. Messu sunnuntaisin 12. Avoinna kesällä, muulloin sopimuksen mukaan.

<https://www.tornionseurakunta.fi/>

##### Tornionlaakson maakuntamuseo

Tämän kulttuurihistoriallisen museon toiminta-alue ulottuu Simosta aina Muonioon asti, joten museossa käynti antaa hyvän kokonaiskuvan koko Länsi-Lapin historiasta. Museon pihalla on näkyvillä vanha jokivene sekä Tornion edustalta löytyneet laivatykit.

<http://merilapinmuseot.fi/museot/tornionlaakson-maakuntamuseo>

### KÄYNTIKOHTEET POSIOLLA

##### Pentik-mäki

Tunnetuin ostos- ja kulttuurimatkailukohde Posiolla on Pentik-mäki,jossa voit tehdä ostoksia ja samalla tutustua keramiikan ja muotoilun kokoelmiin. Pentik-mäki, joka on kasvanut maailman pohjoisimman keramiikkatehtaan viereen. Kansainvälistyneen yrityksen perustivat vuonna 1971 Anu Pentik ja Topi Pentikäinen. Tarjolla vierailijoille ovat mm. tehtaanmyymälä, Muistoja maalta -näyttely, Vanhaa keramiikkaa -näyttely, Kansainvälinen kahvikuppimuseo sekä kahvila.

<https://www.pentik.com/fi/>

##### Riisitunturin kansallispuisto

Riisitunturin kansallispuisto on erämaahenkistä tunturi- ja vaaraluontoa parhaimmillaan. Tunturin kupeita värittävät hienot rinnesuot, ja Riisitunturin huipulta avautuvat henkeäsalpaavat näkymät Kitkajärville ja Posion metsämaisemiin. Suosittuja käyntikohteita ovat Riisitunturin huiput sekä retkeilyreittien varrella olevat maisemakohteet. Riisitunturin kansallispuistoon liittyvät kiinteästi lounaispuolella sijaitseva Karitunturin soidensuojelualue sekä etelä- ja pohjoisreunoihin rajoittuvat vanhat metsät.

<https://www.luontoon.fi/riisitunturi?inheritRedirect=true>

##### Korouoman luonnonsuojelualue

Korouoma on satoja miljoonia vuosia vanha ruhjelaakso, joka syntyi kallioperän ruhjevyöhykkeeseen. Nykyisen muotonsa kanjoni sai jääkauden vaikutuksesta. Syvimmillään kanjoni on noin 100-130 metriä keskiosassaan. Rotkolaakso ja sen korkeat kalliojyrkänteet muodostavat henkeäsalpaavan jylhän maiseman, josta pääsee nauttimaan ympäri vuoden. Kohteessa monipuolisesti eri luontotyyppejä, myös harjumaastoja ja pieniä lehtoja.

<https://www.luontoon.fi/korouoma>

##### Erätalonpojan Keinot

Erätalonpojan Keinot on Posiolle avattu uudenlainen matkailupolku, jolla sinua odottaa 35 tienvarsiopastetta, jotka kertovat 1900-luvun alkupuolen talonpoikais-kulttuurissa eläneiden Posion asukkaiden taidoista, elinehdoista ja ajatuksista. Valitse itseäsi viehättävä reitti ja seuraa sitä, ihaile samalla Posion maisemia ja löydä yhteys paikallisiin asukkaisiin.

<https://fi.wikipedia.org/wiki/Er%C3%A4talonpojan_Keinot>

### KÄYNTIKOHTEET ROVANIEMELLÄ

##### Arktikum

Arktikum tarjoaa kaikenikäisille mielenkiintoisen seikkailun pohjoisenluonnon ja kulttuurin pariin. Näyttelyissä tutustutaan pohjoiseen elämään aina esihistoriasta tulevaisuuteen. Arktikumissa sinua palvelevat lisäksi kahvila, tilausravintola, kirjasto ja persoonallinen matkamuistomyymälä. Arktikum sijaitsee Rovaniemen keskustassa, Ounasjoen rannalla.  
  
Pohjoisranta 4  
96200 Rovaniemi  
Puh. (016) 322 3260  
Fax (016) 317 843  
[info@arktikum.fi](mailto:info@arktikum.fi)  
[www.arktikum.fi](http://www.arktikum.fi/)

##### Ranuan eläinpuisto

Ranuan eläinpuisto on Joulupukin oma eläinpuisto. Siellä asustaa noin 60 lajia arktisen ja pohjoisen alueen villieläimiä pienimmästä suurimpaan. Ranuan eläinpuisto on avoinna vuoden ympäri ja siellä on ravintola sekä Fazerin makeismyymälä. Kesäisin eläinpuiston yhteydessä on kotieläinpuisto.  
  
Rovaniementie 29  
97700 Ranua  
Puh. (016) 355 1921  
fax (016) 355 1034  
[ranuan.zoo@ranua.fi](mailto:ranuan.zoo@ranua.fi)  
[www.ranuazoo.com](http://www.ranuazoo.com/)

##### Joulupukin pajakylä ja Pääposti

Ylitä maaginen Napapiiri, pistäydy ravintoloissa ja matkamuistomyymälöissä ja heittäydy ohjelmapalveluyritysten tarjoamiin seikkailuihin Joulupukin Pajakylässä. Joulupukkikin on tavattavissa Kammarissaan joka päivä. Keskustasta matkaa on 8 kilometriä. Bussilla nro 8 pääsee mukavasti perille.  
  
Pajakylässä sijaitsevasta Joulupukin Pääpostista kannattaa lähettää Rovaniemen reissun postikortit, sillä niihin saa silloin Joulupukin erikoisleiman. Pääpostista löydät postimerkkejä, kalentereita ja erilaisia lahjoja. Joulupukin Pääposti on auki vuoden jokaisena päivänä.  
  
**Joulupukin Pääposti**  
96930 Napapiiri  
Puh. 020 452 3120  
[joulupukinpaaposti@posti.fi](mailto:joulupukinpaaposti@posti.fi)  
[www.santaclaus.posti.fi](https://oma.posti.fi/joulupukinpaaposti)  
[www.santaclausvillage.info](http://www.santaclausvillage.info/)

##### SantaPark

SantaPark sijaitsee salaperäisessä luolastossa maan uumenissa. Täällä tapaat joulupukin lisäksi myös tontut työssään, voit opiskella tonttukoulussa tai koristella piparkakkuja yhdessä joulumuorin kanssa. Vierailun kruunaa vauhdikas tonttu-show.  
  
96930 Napapiiri  
Puh. (016) 333 0000  
fax (016) 333 0020  
info@santapark.com  
[www.santapark.com](http://www.santapark.com/)

##### **Tiedekeskus Pilke**

Tiedekeskus Pilke kertoo suomalaisista metsistä ja meidän suomalaisten metsäsuhteesta. Tiedekeskus Pilkkeessä tutustutaan pohjoisen metsiin kaikilla aisteilla ja itse tehden. Pilke innostaa, naurattaa ja herättää ajatuksia.

Rovaniemellä Ounasjoen rantamaisemassa sijaitseva Pilke-talo on Metsähallituksen puurakenteinen toimitalo, jossa sijaitsee Tiedekeskus Pilkkeen lisäksi Pilke Shop, Metsähallituksen palvelupiste ja toimistotiloja.

Ounasjoentie 6  
96200 Rovaniemi  
Puh. 020 639 7820  
[www.tiedekeskus-pilke.fi](http://www.tiedekeskus-pilke.fi/fi/)

##### **Kulttuuritalo Korundi**

Kulttuuritalo Korundin toiminnan muodostaa kaksi kansallisesti merkittävää ja kansainvälisesti kiinnostavaa taideorganisaatiota: Lapin kamariorkesteri ja Rovaniemen taidemuseo.

Jenny ja Antti Wihurin rahaston kokoelma on lahjoitettu Rovaniemen taidemuseolle ja esittelee laajasti suomalaista nykytaidetta 1940-luvulta tähän päivään. Taidemuseon vaihtuvat näyttelyt kertovat monipuolisesti kuvataiteen koko kentästä myös kansainvälisesti.

Kulttuuritalo Korundin konserttisali on korkealuokkainen musiikkisali, jossa on 340 asiakaspaikkaa. Akustisen musiikin ehdoista tinkimättä tilasta on tehty myös monikäyttösali, jossa voidaan järjestää erilaisia tapahtumia.

Lapinkävijäntie 4  
96100 Rovaniemi  
Puh. (016) 322 2822  
info@korundi.fi  
[www.korundi.fi](http://www.korundi.fi/fi/Etusivu)

### KÄYNTIKOHTEET SAARISELKÄ

##### Urho Kekkosen kansallispuisto

Urho Kekkosen kansallispuiston lähireiteille opastaa Saariselällä Kiehinen. Esimakua ympäröivistä maisemista ja luonnosta saa tutustumalla pienimuotoiseen näyttelyyn ja av-esitykseen. Tarvittaessa saat retkelle matkaasi myös kalastusluvat tai avaimen varaustupaan

<https://www.luontoon.fi/urhokekkosenkansallispuisto?inheritRedirect=true>

##### Pyhän Paavalin kappeli

Pyhän Paavalin kappeli eli Saariselän tunturikappeli, valmistunut 16.11.1996,  
alttaritauluna on ikkuna kauniiseen metsäluontoon.  
  
Kappelissa järjestetään joka sunnuntai klo 19 tunturikirkko ja sesonkiaikoina joka ilta tilaisuuksia. Tunturipapit palvelevat kappelissa sesonkiaikoina. Kappelissa toimitetaan jumalanpalvelusten lisäksi kirkollisia toimituksia, erityisesti kappelia on käytetty vihkiäisten pitopaikkana. Kesäaikana kappeli toimii myös tiekirkkona kesäkuun alusta elokuun puoleenväliin.  
  
Kappelivarauksia erilaisiin toimintoihin ottaa vastaan Inarin seurakunnan kirkkoherranvirasto puh. (016) 675 0500.

##### Karhunpesäkivi

Karhunpesäkivi, luonnonnähtävyys Myössäjärvellä, 25 km Ivalosta pohjoiseen.  
Myössäjärven aarnialueella on maailman ainut jääkauden aikana synnyinpaikaltaan siirtynyt hiidenkirnu. Tämä nurinpäin oleva hiidenkirnu on myös maailman suurin ontto siirtolohkare. Karhunmetsästäjä löysi hiidenkirnun toukokuussa 1930 ja kaivautui sen sisään sadetta pitämään. Metsästäjä heräsi viereisestä "huoneesta" kuuluvaan karhun karjaisuun ja ampui karhun. Alueella nykyäänkin olevan runsaan karhukannan ja hiidenkirnun löytötavan vuoksi paikkaa kutsutaan Karhunpesäkiveksi.

Nellim

Nellim on kylä Inarijärven kaakkoiskulmalla, Ivalosta 40 km Nellimintietä itään. Kylää on mainittu kolmen kulttuurin kyläksi: alkuperäiset asukkaat ovat inarinsaamelaisia, 1920-1930-luku toi kylään suomalaisväestöä ja II maailmansota kolttasaamelaiset. Nellim on yksi Inarijärven tärkeimmistä vene- ja kalasatamista.  
  
Ukonkivi

Inarijärven Ukonselällä, noin 11 km Inarin kylältä itäkoilliseen, kohoaa oudonnäköinen ja köyryselkäinen, korkea kalliosaari. Saarta kutsutaan Ukonsaareksi tai Ukonkiveksi, joskus lyhyesti vain Ukoksi. Saari on vain 300 metriä pitkä, 100 metriä leveä ja 30 metriä korkea. Sen olemus on kuitenkin huomiota herättävä ja siitä on tullut merkittävä luonnonnähtävyys Inarissa. Ennen kaikkea Ukonsaari on tunnettu, laajasti palvottu ja kunnioitettu saamelaisten pyhä paikka.  
  
Siida

Siidassa toimivat Saamelaismuseo ja Ylä-Lapin luontokeskus. Siida on kohtaamispaikka ja näyttelykeskus kulttuuri- ja luontonäyttelyineen. Siida tarjoaa elämyksiä ja tietoa saamelaiskulttuurista ja Ylä-Lapin luonnosta. Saamelaismuseo ja luontokeskus yhdistivät tietonsa ja taitonsa ja loivat pohjoisen vuodenkierron ympärille jäsentyvän elämyksellisen näyttelyn. Siidassa toimii myös Ravintola Sarrit.  
  
Avoinna  
Kesäkaudella 1.6. - 30.9.  
avoinna klo 9 - 20 joka päivä  
  
Talvikaudella 1.10. - 31.5.  
avoinna klo 10 - 17 ti - su (ma suljettu)  
Jouluaattona ja joulupäivänä 24. - 25.12. suljettu, pääsiäismaanantaina avoinna klo 10 - 17  
  
Lipunmyynti ja tiedustelut  
Puh. +358 (0)400 898 212, fax +358 (0)205 64 7750, siida(at)samimuseum.fi  
  
Metsähallituksen asiakaspalvelu  
Puh. +358 (0)205 64 7740, fax +358 (0)205 64 7750, siida(at)metsa.fi  
Asiakaspalvelupisteestä saa tarvittavia lupia ja tietoja retkeilystä, reiteistä, luontokohteista, kämpistä sekä muusta luonnon virkistyskäytöstä.  
  
Ravintola Sarrit  
Puh. +358 (0)16 661 662  
ravintola(at)sarrit.inet.fi  
  
Käyntiosoite: Inarintie 46, FI-99870 Inari  
  
Lemmenjoen kultamaat

Lemmenjoen kansallispuiston erikoisuus on 1940 luvulla syntynyt Maarestatunturin kullankaivuualue, Ranttilan veljekset löysivät kullan, 1949 kaivajia oli jo 200.  
Vanhat kultapaikat, kuten Morgamin Kultala ja Kultahamina, sijaitsevat merkityn  
retkeilyreitin varrella. Järjestetty venekuljetus ulottuu Kultahaminaan asti. Tänä päivänä  
Lemmenjoelle tehdään myös opastettuja kullanhuuhdontaretkiä. Morgamojan muistomerkki 1945 löydetyn Lemmenjoen ensimmäisen kultahipun muistoksi  
  
Utsjoen kivikirkko ja kirkkotuvat

Utsjoen kirkon kupeessa sijaitsevat vanhat kirkkotuvat on mielenkiintoinen nähtävyys. Kirkkotuvat ovat pääasiassa 1800-luvulta, vanhimmat 1700-luvulta ja niitä on jäljellä neljätoista. Kirkkoväki yöpyi niissä tullessaan kirkkoon ja markkinoille. Kirkkotuvat sijaitsevat kauniilla paikalla Mantojärven rannalla, 4-tien varressa n. 6 km ennen Utsjoen kirkonkylää.  
  
Kevon luonnonpuisto

Utsjoen kunnassa sijaitseva ja v. 1956 perustettu Kevon luonnonpuisto on samalla maan pohjoisin laaja suojelualue. Puiston perustamisella on haluttu suojella ainutlaatuinen rotkolaakso, Kevon kanjoni, ja kappale sitä ympäröivää herkästi vaurioituvaa tunturiluontoa. Luonnonpuisto on ensisijaisesti varattu alkuperäisen luonnon tutkimus- ja suojelukäyttöön. Luonnonpuiston ja samalla rotkoalueen läpi on merkitty 63 km pitkä vaelluspolku Kenesjärven (Kaamanen-Utsjoki -tie) ja Sulaojan (Kaamanen-Karigasniemi -tie) välille. Päätepisteet ja pysäköintialueet on merkitty opastetauluin. Reitti ohittaa luonnonpuiston komeimmat nähtävyydet.

### KÄYNTIKOHTEET SALLASSA

##### Hautajärven luontotalo

Hautajärven luontotalo esittelee Oulangan kansallispuistoa,Karhunkierrosta ja alueen historiaa sekä tutustuttaa pohjoisen suoluonnon erityispiirteisiin. Talolla saat tietoa retkeilystä, alueen palveluista ja Metsähallituksesta.

<https://www.luontoon.fi/karhunkierros/reittiselostus/hautajarvi-oulanganluontokeskus>

##### Riutukan uittotukikohta

Riutukan uittotukikohta sijaitsee Raakunjoen varrella. Raakunjoki kuuluu Kemijoen vesistöön, jonka uittoväylien yhteispituus on suurimmillaan ollut lähes 4000 km. Riutukan savotta- ja uittotukikohdan rakennuksia ja uittoränniä on entistetty vuosina 1991-1992, ja se on kunnostettu palvelemaan poromiehiä ja muita paikallisia sekä alueella liikkuvia matkailijoita.

##### Sallan poropuisto

Poropuiston päärakennuksessa on Metsän Sali-näyttely, petoeläinvitriini sekä vaihtuvia taidenäyttelyitä. Lisäksi poropuistosta löytyy kahvila, matkamuistomyymälä, 130 -paikkainen auditorio sekä 200 hehtaarin poropuisto kesyine poroineen ja patikkareitteineen. Ohjelmapalvelut on tarjolla kesällä ja talvella.

<https://www.sallareindeerpark.fi/>

##### Oulangan Kansallispuisto

Oulangan kansallispuisto sijaitsee Etelä-Sallan ja Kuusamon alueella. Oulangan kansallispuisto on erinomainen retkeilykohde. Puiston läpi kulkee suosittu Karhunkierroksen vaellusreitti. Myös lyhyillä, muutaman tunnin päiväretkillä on mahdollisuus saada hyvä yleiskuva Oulangan luonnosta ja nauttia avautuvasta kansallismaisemasta.

<https://www.luontoon.fi/karhunkierros?inheritRedirect=true>

<https://www.luontoon.fi/oulanganluontokeskus?inheritRedirect=true>

##### **Revontuli- kylpylä**

Keväällä 2007 valmistunut kylpylä Hotelli Revontulen yhteydessä tarjoaa mahdollisuuden rentoutumiseen aktiviteettien ja luontoelämysten välissä. Kylpylästä aukeaa huikea näkymä Sallatunturin laskettelurinteisiin sekä hiihto- ja patikkareiteille.  
Tuntsan Erämaa-alue

Tuntsan erämaa-alueelta Pohjois- Sallasta aukeaa näkymät Euroopan suurimpaan erämaahan, joka jatkuu Venäjän rajan toiselle puolelle. Tuntsa on suosittua retkeily-, kalastus ja metsästysaluetta. Tuntsan erämaa- aluetta halkoo UKK-reitti, jota pitkin vaeltamalla alueeseen on helppo tutustua.

<https://www.luontoon.fi/tuntsa>

### KÄYNTIKOHTEET SUOMULLA

##### Räisälän kappeli ja lossi

Suomulta 5,5 kilometrin päässä sijaitsee pieni, tunnelmallinen Räisälän kappeli, jossa voidaan järjestää häitä, ristijäisiä ja muita perhejuhlia tilauksesta.  
  
Räisälässä on myös Kemijärven kesäisin ylittävä **lossi**, joka on ilmainen.  
  
Riutukan uittomuseo

Tonkopurolta Raakuntietä mentäessä on vanha **Riutukan uittomuseo**, jossa kesäaikaan voi tutustua pieneen puroon tehtyihin uittoränneihin, mitä pitkin vuosisatojen ajan puut kuljetettiin syvältä metsistä vesistöihin. Paikalla on myös useita rakennuksia, erätupa majoittautumiseen, sauna puron rannalla sekä tulentekopaikka päiväretkeläisille.

Muita kohteita

Sallan poropuisto idässä ja Oulangan kansallispuisto etelässä ovat alle tunnin automatkan päässä. Noin tunti menee Posion keramiikkataiteilija-pajoihin, Riisitunturin kansallispuistoon sekä Korouoman kanjoniin, jossa on Suomen suurin jääputous. Pohjoiseen mentäessä on Kemijärven vesistö 5 minuutin päässä, kaupunki puolen tunnin ja Pyhä-Luoston kansallispuisto runsaan tunnin matkan takana.

### KÄYNTIKOHTEET TORNIONLAAKSOSSA

##### **Aavasaksan kruununpuisto ( *Lapin vanhin matkakohde)***

Aavasaksan laelta avautuvaupea kansallismaisema ja keskiyön aurinko ovat vetäneet matkailijoita puoleensa jo useita vuosisatoja. Aavasaksan Kruununpuisto syntyi vuonna1878 valtion ostaessa Aavasaksanvaaran maa-alueet kyetäkseen palvelemaan kasvavia matkailijavirtoja. Keisarinmaja valmistui vuonna 1882 matkailijoiden virkistystarpeisiin. Samoihin aikoihin valmistuivat myös kivirappuset, jotka ovat yhä käyttökelpoiset. Entisajan matkailijoiden käyntikortteja ovat ympäri vaaran lakea sijaitsevat kivet, joihin kivenhakkaaja-ammattikunta on ikuistanut matkailijoiden nimikirjaimia 1800-luvulta aina 1950-luvulle asti. Puisto on suojeltu kohde.  
  
Tänään Aavasaksan Kruununpuisto on herännyt pitkästä "talviunestaan" ja on entistä valmiimpi palvelemaan niin matkailijoita kuin lähiseudun asukkaita. Puiston alueella on suoritettu mittavia parannustöitä: matkailuvaja on restauroitu näköalakahvilaksi, näköalapolkuja on päällystetty kivituhkalla ja luontopoluille on rakennettu pitkospuut ja opasteet. Laelle asti tuleva tie on levennetty, Kruununäyttämö rakennettu ja näkötorni katettu. Kaikki tämä on tehty luontoa, maisemaa ja kulttuuria suojellen. Vaara on tunnettu keskiyön auringosta ja kauniista näköalastaan. Se on 242 m korkea ja keskiyön aurinko näkyy sieltä 15.6.- 7.7. Vaara on yksi Suomen kansallismaisemista ja historiallisesti tunnettu käyntikohde.  
  
Aavasaksan paviljonki

Aavasaksan Paviljonki rakennettiin vaaran päälle kesävieraiden käyttöön matkailuvajaksi vuonna 1927. Rakennus uudistettiin 1999 uusklassiseen tyyliin. Muutostyöt tehtiin museoviraston avustuksella entisiä rakenteita noudattaen ja matkailuvajan alkuperäiset, harmoniset värit säilyttäen. Taidokas puurakentaminen, puiset pilarit ja kattoparrut henkivät menneiden aikojen tanssilavatunnelmaa.  
  
Paviljongissa toimii kesällä kahvila. Tuoreiden kahvilatuotteiden lisäksi tarjolla on myös ruokaa. Liikuntaesteiset on huomioitu, sillä kahvilassa on inva-wc, vaaran päälle pääsee autolla ja pyörätuolille sopiva polku vie näköalatasanteelle. Paviljongissa on istumapaikkoja 50 hengelle ja tarjoilusta voi nauttia myös aurinkoisella terassilla. Ryhmätilaukset on tehtävä etukäteen, mahdollisuus ruokailuun, kahvitteluun sekä opastettuun kierrokseen.

<https://aavasaksanpaviljonki.fi/>

##### Keisarinmaja

Keisarinmaja on Lapin vanhin matkailurakennus, joka pystytettiin vaaralla vierailleita matkalaisia varten. Majalla järjestettiin tarjoilua ja huonolla säällä se tarjosi matkailijoille suojaa. Metsästysmaja ristittiin Keisarinmajaksi Venäjän keisarin ja Suomen suurruhtinaan vierailua silmälläpitäen. Keisarin Lapin vierailun yhteyteen suunniteltiin myös käyntiä Aavasaksalla. Epävakaisesta poliittisesta tilanteesta johtuen Keisarin matka kuitenkin peruuntui.  
  
Maja edustaa romanttista sekatyyliä, joka on sekoitus uusklassista-, karjalaista-, bysanttilaista- ja viikinkityyliä. Pilarit ja kaaret ovat koristeelliset, seinäpaneelit kuvioituja ja ikkunoiden kaiverruksin koristelluissa vuorilaudoissa on Karjalaan viittaavaa ornamentiikkaa. Majan kalusteet ovat osin alkuperäisiä. Keisarinmajan omistaa Metsähallitus ja sen käyttöä valvoo Museovirasto. Koristeellinen maja on entisöity 1982 ja se toimii museona. Keisarinmaja on avoinna kesällä.

<https://aavasaksa.fi/kayntikohteet/kartanot-ja-perinnetalot/keisarinmaja/>

##### Iikan tupa ja Katajan pirtti-museo

Iikan tupa on kesäkenttäpirtti, jossa toimii kirjailija Väinö Katajan museo. Pirtti sijaitsee Nuotiorannalla vanhan myllyn paikalla, josta Kataja on kirjoittanut.  
  
Tuvassa on vanha peräpohjalainen pirtti, kalustettuna 1800-luvun lopun malliin, ylitorniolaista huonekaluperinnettä, kamari on sisustettu Katajan pirtiksi, jossa kaikki saatavilla oleva tieto Katajasta ja hänen teoksistaan. Pihapiiriin kuuluu myös entisöity 1800-luvun vesimylly.  
Avoinna kesäisin tilauksesta.

<https://aavasaksa.fi/kayntikohteet/kartanot-ja-perinnetalot/iikan-tupa/>

##### Kattilakoski

sijaitsee 20 km Ylitornion keskustasta pohjoiseen. Kattilakosken pudotus on kahden kilometrin matkalla noin 5,50 m ja keskellä koskea on syvänne. Ruotsin puolella Kattilakosken rannalla on näköalaravintola ja autoilijoiden pysähdyspaikka.  
  
Vuennonkoski

sijaitsee 45 km Torniosta pohjoiseen ja 18 km Ylitorniolle. Kosken pituus on 4ooo m ja putouskorkeus on 15,5 m. Koski on erinomainen perhokalastuspaikka. Koskella kalastetaan myös lohta, taimenta ja harria sekä harjoitetaan siian lippousta. Kosken äärellä sijaitsee leirintäalue ja mökkikylä.

### KÄYNTIKOHTEET YLLÄKSELLÄ

##### Pallas-Yllästunturin kansallispuisto

Lapin suosituinpaan kansallispuistoon tehdään vuosittain yli 300 000 käyntiä. Puiston Ylläksen päästä löytyy monipuoliset reittivalikoimat sekä kesä- että talviretkeilyyn. Sopivia reittejä löytyy pikkulapsista aina huippu-urheilijoille.

<https://www.luontoon.fi/pallas-yllastunturi?inheritRedirect=true>

##### Lainion Lumikylä

Lainion Lumikylästä löytyy joka vuosi hieman erilainen lumihotelli, jossa voi yöpyä eksoottisessa ympäristössä.

<http://www.snowfunsafaris.com/lainion-lumikylae/>

##### Konijänkän kotieläinpiha

Konijänkän kotieläinpihalla voi tutustua yli sataan eläimeen, aina hevosesta erittäin harvinaiseen villasikaan sekä strutseihin!